Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: szóló 2/1999. (II. 5.) EüM rendelet határozza meg.
Paragraph Index: 492

d) rákfélék esetében — a külsõ állapot állagára (páncéllal együtt), — a rákhús állapotát a páncél eltávolítása után kell vizsgálni abból a célból, hogy mentes-e az idegen szagoktól és a szennyezettségtõl. 3.2. Az élõhalat meg kell szemlélni. Az élõállat vizsgálatnál figyelemmel kell lenni a hal úszására, a kopoltyúk mozgására, a kopoltyúk, az úszók, a pikkelyek és a bõr állapotára, illetve színezettségére, valamint a hal szagára. 3.3. A friss élettelen hal és a friss halhús vizsgálata során meg kell vizsgálni a hal — szagát, — bõrét, nyálka minõségét, — pikkelyeit, — úszóit, — kopoltyúját, — izomzatának állapotát, illetve rugalmasságát és az esetleges hullamerevség fennállását, — a hasfal és a testüreg (halnál minden esetben), valamint a meglévõ bél állapotát. 3.4. A fagyasztott hal és halhús vizsgálata során meg kell vizsgálni fagyasztott és felengedett állapotában a bõrt, a savóshártyát, a metszési felületet, annak szagát, továbbá az izomzat állapotát, színét, kiszáradtságát és felengedés utáni rugalmasságát. A fagyasztott halat fõzõ- és sütõpróbával is vizsgálni kell. 3.5. A tengeri hal izomzatát az izomparazita fertõzöttsége szempontjából meg kell vizsgálni, ezért a szúrópróba szerint kiválasztott egyedeknél be kell metszeni. A húsz centiméternél kisebb halak esetében a hal hátán legalább két haránt metszést kell végezni. A húsz centiméternél nagyobb halaknál a haltest egész hosszában izom metszéslapot kell képezni. A tömbben lévõ vagy szeletelt tengeri halat szeletenként kell vizsgálni. 3.6. A hal vizsgálatát tételenként kell elvégezni. Ha azonban egyedi elváltozás fertõzõ vagy parazitás betegségre, mikrobás szennyezettségre, mérgezésre, illetve egészségre ártalmas vegyianyag-maradéknak és más idegen anyagnak az egészségügyi jogszabályban meghatározott mértéken felüli jelenlétére utal, a tételenkénti vizsgálat során nyert megállapításokat további egyedi vizsgálattal kell kiegészíteni.

Source: https://magyarkozlony.hu/hivatalos-lapok/a106f08647331795f5d66e43ff7551571868efd9/dokumentumok/6df1cf91341b604edb5f50ce2fe4092df42bc9fe/letoltes